CELEX: C2007/183/31
Language: mt
Date: 2007-08-04 00:00:00
Title: Kawża C-246/07: Rikors imressaq fit- 22 ta' Mejju 2007 — Il-Kummissjoni tal-Komunitajiet Ewropej vs Ir-Renju ta' l-Iżvezja

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/19
            
         Rikors imressaq fit-22 ta' Mejju 2007 — Il-Kummissjoni tal-Komunitajiet Ewropej vs Ir-Renju ta' l-Iżvezja
   (Kawża C-246/07)
   (2007/C 183/31)
   Lingwa tal-kawża: l-Iżvediż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Valero Jordana u C. Tufvesson, agents)
   
      Konvenut: Ir-Renju ta' l-Iżvezja
   Talbiet tar-rikorrenti
   
               —
            
            
               tiddikjara li, billi ppropona b'mod unilaterali iż-żieda ta' sustanza, il-PFOS (s-sulfonati tal-perfluworooktan), fl-Anness A tal-Konvenzjoni ta' Stokkolma, dwar it-Tniġġiż Organiku Persistenti, ir-Renju ta' l-Iżvezja naqas milli jwettaq l-obbligu li huwa għandu skond l-Artikoli 10 u 300(1) tat-Trattat KE.
            
         
               —
            
            
               tikkundanna lir-Renju ta' l-Iżvezja jbati l-ispejjeż.
            
         Motivi u argumenti prinċipali
   L-Iżvezja pproponiet biss iz-zieda ta' sustanza waħda, il-PFOS (s-sulfonati tal-perfluworooktan), fl-Anness A tal-Konvenzjoni ta' Stokkolma, dwar it-Tniġġiż Organiku Persistenti.
   Il-Kummissjoni ssostni li l-proposta unilaterali ta' l-Iżvezja rriżultat f'diviżjoni fir-rappreżentazzjoni Komunitarja fuq livell internazzjonali. L-Iżvezja aġixxiet b'mod unilaterali fir-rigward tal-PFOS għalkemm kienet konxja tal-fatt li l-Komunità kienet qed tiżviluppa leġiżlazzjoni applikabbli għal din is-sustanza. L-aġir ta' l-Iżvezja wassal sabiex jostakola lill-Komunità u l-Istati Membri milli jippreżentaw proposta komuni sabiex tiġi kkompletata l-Konvenzjoni ta' Stokkolma. Għaldaqstant l-Iżvezja ma rkonoxxietx l-obbligi li hija għandha skond l-Artikoli 10 u 300(1) tat-Trattat KE